CELEX: 42020X0176
Language: lt
Date: 1581033600000
Title: JT taisyklė Nr. 126. Vienodos pertvarų sistemų, skirtų apsaugoti keleivius nuo bagažo poslinkio ir tiekiamų kaip neoriginalioji transporto priemonių įranga, patvirtinimo nuostatos [2020/176]

7.2.2020   
            
            
               LT
            
            
               Europos Sąjungos oficialusis leidinys
            
            
               L 35/37
            
         
      Pagal tarptautinę viešąją teisę juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti http://www.unece.org/trans/main/wp29/wp29wgs/wp29gen/wp29fdocstts.html
      JT taisyklė Nr. 126. Vienodos pertvarų sistemų, skirtų apsaugoti keleivius nuo bagažo poslinkio ir tiekiamų kaip neoriginalioji transporto priemonių įranga, patvirtinimo nuostatos [2020/176]
      Įsigaliojimo data – 2007 m. lapkričio 9 d.
      TURINYS
      TAISYKLĖ
      1.   Taikymo sritis
      2.   Terminų apibrėžtys
      3.   Patvirtinimo paraiška
      4.   Ženklinimas
      5.   Patvirtinimas
      6.   Reikalavimai
      7.   Gamybos atitiktis
      8.   Sankcijos už gamybos neatitiktį
      9.   Pertvarų sistemos tipo pakeitimai
      10.   Visiškas gamybos nutraukimas
      11.   Naudojimo instrukcijos
      12.   Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai
      PRIEDAI:
      1.   Pranešimas
      2.   Patvirtinimo ženklų išdėstymas3.   Įtaisų, skirtų apsaugoti keleivius nuo bagažo poslinkio, bandymų procedūra1 priedėlis. Vežimėlio lėtėjimo intervalas kaip laiko funkcija
      2 priedėlis. 1 tipo ir 2 tipo bandymų blokų padėtis bandymo rėmo atžvilgiu
      3 priedėlis. Didžiausio pertvarų sistemos nuokrypio plokštumos padėtis
      4.   Pertvarų sistemų tvirtumo bandymui skirto aparato pavyzdys
      1.   TAIKYMO SRITIS
      Ši taisyklė taikoma įtaisams, tiekiamiems kaip neoriginalioji transporto priemonių įranga ir skirtiems apsaugoti keleivius nuo pavojaus, kuris kyla M1 (1) kategorijos transporto priemonių priekinio susidūrimo atveju dėl bagažo poslinkio į transporto priemonių sėdimąsias zonas.
      2.   TERMINŲ APIBRĖŽTYS
      Šioje taisyklėje:
      2.1.   pertvarų sistema – tai dalys arba įtaisai, kurie kartu su sėdynių atlošais skirti apsaugoti keleivius nuo bagažo poslinkio;
      2.2.   neoriginalioji transporto priemonės įranga – pertvarų sistema, kurios transporto priemonės gamintojas nesiūlo kaip standartinės ar pasirenkamos įrangos naudojimui transporto priemonėje (-ėse) pagal pertvarų sistemos gamintojo nurodytą (-as) paskirtį (-is);
      2.3.   pertvarų sistemos patvirtinimas – pertvarų sistemos tipo patvirtinimas, atsižvelgiant į pertvarų sistemų tvirtumą, konstrukciją ir charakteristikas;
      2.4.   pertvarų sistemos tipas – pertvarų sistemos kategorija, kuri nesiskiria šiomis pagrindinėmis savybėmis:
      2.4.1.   pertvarų sistemos konstrukcija, forma, matmenimis, medžiagomis ir mase, nors sistema gali skirtis danga ir spalva;
      2.4.2.   pertvarų sistemos reguliavimo, fiksavimo ir tvirtinimo sistemų tipu ir matmenimis;
      2.4.3.   specialia (-iomis) transporto priemonės naudojimo paskirtimi (-imis), kurią (-ias) nurodė patvirtinimo siekiantis pareiškėjas;
      2.5.   sėdynė – žr. Taisyklės Nr. 17 2.3 ir 2.4 punktus;
      2.6.   tvirtinimo įtaisas – sistema, kuria pertvarų sistema pritvirtinama prie transporto priemonės konstrukcijos, įskaitant susijusias transporto priemonės konstrukcijos dalis;
      2.7.   reguliavimo sistema – įtaisas, kuriuo pertvarų sistema arba jos dalys gali būti gali nustatytos į patvirtinimo siekiančio pareiškėjo rekomenduotą padėtį, tinkamą įrengimui nurodytoje (-ose) transporto priemonėje (-ėse) ir atitinkančią nurodytą (-as) vietą (-as) minėtoje (-ose) transporto priemonėje (-ėse);
      2.8.   fiksavimo sistema – įtaisas, užtikrinantis, kad pertvarų sistema ir jos dalys išliktų naudojimo padėtyje;
      2.9.   tarpinės konstrukcijos – transporto priemonės sudedamosios dalys, kuriomis pertvarų sistema pritvirtinama prie nurodytos (-ų) transporto priemonės (-ių) ir kurios nėra tvirtinimo įtaisai.
      3.   PATVIRTINIMO PARAIŠKA
      3.1.   Pertvarų sistemos tipo patvirtinimo paraišką pateikia prekės ženklo turėtojas arba jo tinkamai įgaliotas atstovas.
      3.2.   Su paraiška pateikiama:
      3.2.1.   pertvarų sistemos techninis aprašas, kuriame nurodyti naudoti audiniai ir standžiosios dalys, ir kartu pateikiami pertvarų sistemą sudarančių dalių brėžiniai. Brėžiniuose nurodoma vieta, skirta patvirtinimo numeriui ir papildomam (-iems) simboliui (-iams), atsižvelgiant į patvirtinimo ženklo apskritimą.
      Apraše nurodomas (-i) transporto priemonės tipas (-ai), kuriame (-iuose) naudojama pertvarų sistema, ir tvirtinimo vieta (-os) transporto priemonėje (-se);
      3.2.2.   brėžinys, kuriame pavaizduotas (-i) numatomas (-i) pertvarų sistemos įrengimo konkretaus (-čių) tipo (-ų) transporto priemonėse būdas (-ai) ir pertvarų sistemos įrengimo vieta (-os), įskaitant pakankamo dydžio matmenis, kad būtų lengviau nustatyti bandymų blokų padėtį, tvirtinimo taškus ant transporto priemonės konstrukcijos, tarpinių konstrukcijų, sėdynių ir vidinių panelių, kaip gali būti reikalaujama 3 priedo 2 dalyje;
      3.2.3.   trys pertvarų sistemos tipo pavyzdžiai, vienas iš jų pateikiamas informavimo tikslais;
      3.2.4.   patvirtinimo bandymus atliekančios techninės tarnybos reikalaujamas naudotų medžiagų pavyzdžių skaičius;
      3.2.5.   sėdynių, tarpinių konstrukcijų ir vidinių panelių, reikalingų 3 priedo 2.4 ir 2.6 punktuose nustatytiems bandymams atlikti, pavyzdžiai.
      3.2.6.   Tipo patvirtinimo bandymus atliekanti techninė tarnyba turi teisę prašyti daugiau pavyzdžių.
      4.   ŽENKLINIMAS
      Pertvarų sistemos pavyzdžiai, pateikti patvirtinti pagal 3 dalies nuostatas, aiškiai pažymimi nenutrinamu gamintojo pavadinimu, inicialais arba prekybiniu pavadinimu ar ženklu.
      5.   PATVIRTINIMAS
      5.1.   Patvirtinimas suteikiamas, jeigu pertvarų sistemos tipo pavyzdžiai, pateikti pagal 3 dalies nuostatas, atitinka 6 dalies reikalavimus.
      5.2.   Kiekvienam patvirtintam tipui suteikiamas patvirtinimo numeris. Pirmieji du skaitmenys (dabar įrašyti 00 atitinka taisyklės pradinę redakciją) rodo pakeitimų, į kuriuos įtraukti patvirtinant tipą padaryti naujausi ir svarbiausi taisyklės techniniai pakeitimai, seriją. Ta pati susitariančioji šalis negali suteikti to paties numerio kitam pertvarų sistemos tipui.
      5.3.   Pranešimas apie pertvarų sistemos tipo patvirtinimą, patvirtinto tipo išplėtimą arba tipo nepatvirtinimą pagal šią taisyklę perduodamas šią taisyklę taikančioms 1958 m. Susitarimo šalims naudojant šios taisyklės 1 priede pateikto pavyzdžio formą.
      5.4.   Prie kiekvienos pertvarų sistemos, atitinkančios pagal šią taisyklę patvirtintą tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kurį sudaro:
      5.4.1.   apskritimas, kuriame įrašyta raidė E ir tipą patvirtinusios šalies skiriamasis numeris (2);
      5.4.2.   į dešinę nuo 5.4.1 punkte nurodyto apskritimo – patvirtinimo numeris.
      5.5.   Patvirtinimo ženklas turi būti aiškiai įskaitomas ir nenutrinamas.
      5.6.   Patvirtinimo ženklą gamintojas pritvirtinta ant pertvarų sistemos.
      5.7.   Šios taisyklės 2 priede pateikti patvirtinimo ženklų išdėstymo pavyzdžiai.
      6.   REIKALAVIMAI
      6.1.   Bandymai
      Pertvarų sistemos bandymai atliekami pagal 3 priede aprašytą bandymų procedūrą.
      Visose nurodytose transporto priemonėse ir vietose pertvarų sistemos, kurios pagal 3.2.1 punktą gali būti naudojamos daugiau kaip vienoje transporto priemonėje arba gali būti naudojamos daugiau kaip vienoje nurodytoje vietoje konkrečioje transporto priemonėje, turi atitikti 3 priede nustatytus bandymus.
      6.2.   Specifikacijos
      6.2.1.   Kai pagal 6.1 punkto reikalavimus atliekami pertvarų sistemų bandymai, jos turi atlaikyti pakankamo dydžio jėgas, kad būtų įrodyta, kad priekinių susidūrimų metu jos gali apsaugoti keleivius nuo bagažo poslinkio.
      Reikalavimas laikomas įvykdytu, jeigu bandymų bloko arba blokų poslinkis į priekį yra mažesnis kaip 300 mm už Y-Y plokštumos ribų, kaip parodyta 3 priedo 3 priedėlyje; ši plokštuma yra statmena nurodytos įrengimo transporto priemonėje vietos išilginei ašiai, kurią apibrėžia prieš pertvarų sistemą esančių sėdynių atlošų, sureguliuotų pagal 3 priedo 2.7 punktą, galinis kraštas, nebent gamintojas už patvirtinimo bandymų atlikimą atsakingai techninei tarnybai gali įrodyti, kad dėl priekinio susidūrimo nulemto didesnio nei 300 mm priekinio poslinkio rizika, kad keleiviai bus sunkiai sužaloti, nepadidės.
      Pertvarų sistema neturėtų pasislinkti iš jokio jos tvirtinimo taško. Atlikus bandymą transporto priemonės keleiviai neturėtų galėti prisiliesti prie pertvarų sistemos standžiųjų dalių aštrių kraštų, galinčių juos sužaloti.
      6.2.2.   Surinkta pertvarų sistema neturi turėti pavojingų šiurkščių paviršių ar aštrių kraštų, dėl kurių galėtų padidėti keleivių sunkaus sužeidimo rizika. Pertvarų sistemos arba tarpinių konstrukcijų standžiosios sudedamosios dalys, prie kurių keleiviai gali prisiliesti įvykus susidūrimui su medžiaga, kurios kietis pagal Šorą, išmatuotas taikant A skalę, yra didesnis kaip 50, turi turėti paviršius su suapvalintais kraštais, kurių kreivumo spindulys yra ne mažesnis kaip 3,2 mm.
      7.   GAMYBOS ATITIKTIS
      Gamybos atitikties kontrolės procedūros turi atitikti nustatytąsias Susitarimo 2 priedėlyje (E/ECE/324-E/ECE/TRANS/505/Rev.2) ir jas taikant galioja toliau nurodyti reikalavimai.
      7.1.   kiekviena pagal šią taisyklę patvirtinta pertvarų sistema turi būti pagaminta taip, kad atitiktų tipą, patvirtintą įvykdžius 6 dalyje nustatytus reikalavimus.
      7.2.   Tipą patvirtinusi kompetentinga institucija bet kuriuo metu gali patikrinti kiekviename gamybos padalinyje taikomus atitikties kontrolės metodus. Paprastai šios patikros atliekamos kartą per metus. Institucija taip pat gali atsitiktine tvarka atlikti serijinės gamybos pertvarų sistemų patikrinimus, ar laikomasi 6 dalies reikalavimų.
      8.   SANKCIJOS UŽ GAMYBOS NEATITIKTĮ
      8.1.   Pagal šią taisyklę suteiktas pertvarų sistemos tipo patvirtinimas gali būti panaikintas, jeigu nesilaikoma 6 dalyje nustatytų reikalavimų arba jeigu pertvarų sistema neišlaiko 6 dalyje nustatytų bandymų.
      8.2.   Jeigu šią taisyklę taikanti Susitarimo šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 1 priede pateikto pavyzdžio pranešimo formą.
      9.   PERTVARŲ SISTEMOS TIPO PAKEITIMAI
      9.1.   Apie kiekvieną pertvarų sistemos arba transporto priemonės (-ių) tipo ir pertvarų sistemos įrengimo vietos (-ų) pakeitimą pranešama pertvarų sistemos tipą patvirtinusiai tipo patvirtinimo institucijai. Tuomet ši institucija gali:
      9.1.1.   manyti, kad pakeitimai greičiausiai neturės pastebimo neigiamo poveikio ir kad bet kokiu atveju pertvarų sistema vis tiek atitinka reikalavimus, arba
      9.1.2.   manyti, kad pakeitimai yra iš esmės nesvarbūs, atsižvelgiant į 6 dalyje nurodytus rezultatus, ir jie neturi būti patikrinti pagal gamintojo pateiktą techninę informaciją, arba
      9.1.3.   reikalauti iš techninės tarnybos, atsakingos už bandymus, kitos ataskaitos.
      9.2.   Apie tipo patvirtinimą arba nepatvirtinimą, nurodant pakeitimus, šią taisyklę taikančioms Susitarimo šalims pranešama 5.3 punkte nustatyta tvarka.
      9.3.   Patvirtintą tipą išplečianti kompetentinga institucija suteikia išplėtimo serijos numerį ir praneša apie tai kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.
      10.   VISIŠKAS GAMYBOS NUTRAUKIMAS
      Visiškai nutraukęs pagal šią taisyklę patvirtinto tipo įtaisų gamybą, patvirtinimo sertifikato turėtojas apie tai informuoja tipą patvirtinusią instituciją. Tokį pranešimą gavusi institucija apie tai praneša kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.
      11.   NAUDOJIMO INSTRUKCIJOS
      Su kiekviena pertvarų sistema pateikiamos tos šalies, kurioje ji bus parduodama, kalba ar kalbomis parengtos tokios instrukcijos:
      11.1.   įrengimo instrukcijos, kuriose nurodomas (-i) transporto priemonių tipas (-ai), kuriam (-iems) ši sąranka tinka, ir tinkamas (-i) sąrankos pritvirtinimo prie transporto priemonių metodas (-ai);
      11.2.   naudojimo instrukcijos, kuriose nurodoma, kaip užtikrinti, kad naudotojas iš pertvarų sistemos gautų didžiausios naudos. Tose instrukcijose nurodoma:
      
                  (a)
               
               
                  kaip svarbu, kad pertvarų sistema būtų naudojama visose kelionėse, kai vežamas bagažas;
               
            
                  b)
               
               
                  teisingas pertvarų sistemos sureguliavimas ir padėtis;
               
            
                  c)
               
               
                  bet kokios į pertvarų sistemą įterptos reguliavimo ir (arba) fiksavimo sistemos veikimo metodas;
               
            
                  d)
               
               
                  rekomendacijos, kaip padėti ir apsaugoti bagažą, vežamą transporto priemonių, kurių tipui (-ams) yra skirta pertvarų sistema, bagažinėse;
               
            
                  e)
               
               
                  būtinybė pakeisti pažeistas pertvarų sistemas.
               
            12.   UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR TIPO PATVIRTINIMO INSTITUCIJŲ PAVADINIMAI BEI ADRESAI
      Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų techninių tarnybų ir tipo patvirtinimo institucijų, kurios tvirtina tipą ir kurioms turi būti siunčiami pranešimai apie kitose šalyse patvirtintą tipą, patvirtinto tipo išplėtimą, tipo nepatvirtinimą ar patvirtinimo panaikinimą, pavadinimus ir adresus.
      
         (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, 2 punktas.
      
         (2)  1958 m. Susitarimo šalių skiriamieji numeriai nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas ECE/TRANS/WP.29/78/Rev. 6 - http://www.unece.org/trans/main/wp29/wp29wgs/wp29gen/wp29resolutions.html.
   
   
      
         1 PRIEDAS
         PRANEŠIMAS
         (didžiausias formatas: A4 (210 × 297 mm))
         
                     
                        
                      (1)
                  
                  
                     pateikė:
                  
                  
                     Institucijos pavadinimas
                  
               
                      
                  
                  
                     …
                  
               
                      
                  
                  
                     …
                  
               
            
         
                     dėl pertvarų sistemos tipo (2):
                  
                  
                     patvirtinimo
                  
               
                      
                  
                  
                     patvirtinto tipo išplėtimo
                  
               
                      
                  
                  
                     nepatvirtinimo
                  
               
                      
                  
                  
                     patvirtinimo panaikinimo
                  
               
                      
                  
                  
                     visiško gamybos nutraukimo
                  
               pagal Taisyklę Nr. 126
         
                     Patvirtinimo Nr. …
                  
                  
                     Išplėtimo Nr.: …
                  
               
            1.   
            
               Pertvarų sistemos prekybinis pavadinimas arba prekės ženklas …
            
         
         
            2.   
            
               Transporto priemonių tipo (-ų) ypatumai: …
            
         
         
            3.   
            
               Gamintojo pavadinimas ir adresas: …
            
         
         
            4.   
            
               Gamintojo atstovo, jei toks yra, pavadinimas ir adresas: …
            
         
         
            5.   
            
               Pertvarų sistemos aprašas: …
            
         
         
            6.   
            
               Pertvarų sistemos ir jos dalių reguliavimo ir fiksavimo sistemos aprašas: …
            
         
         
            7.   
            
               Pertvarų sistemos vietos (-ų) transporto priemonių tipe (-uose) aprašas: …
            
         
         
            8.   
            
               Su pertvarų sistema patiekiamų tvirtinimo įtaisų ir tvirtinimo medžiagų aprašas: …
            
         
         
            9.   
            
               Pertvarų sistema pateikta patvirtinti (data): …
            
         
         
            10.   
            
               Už patvirtinimo bandymus atsakinga techninė tarnyba: …
            
         
         
            11.   
            
               Minėtos tarnybos parengtos ataskaitos data: …
            
         
         
            12.   
            
               Tos tarnybos parengtos ataskaitos Nr.: …
            
         
         
            13.   
            
               Pastabos: …
            
         
         
            14.   
            
               Tipas patvirtintas / tipas nepatvirtintas / patvirtintas tipas išplėstas / tipo patvirtinimas panaikintas (2)
               
            
         
         
            15.   
            
               Išplėtimo priežastis (-ys) (jei taikoma): …
            
         
         
            16.   
            
               Prekybinio pavadinimo arba prekės ženklo vieta ant pertvarų sistemos: …
            
         
         
            17.   
            
               Vieta: …
            
         
         
            18.   
            
               Data: …
            
         
         
            19.   
            
               Parašas: …
            
         
         
            20.   
            Prie šio pranešimo pridėti dokumentai su pirmiau nurodytu patvirtinimo numeriu:
            
                        a)
                     
                     
                        pertvarų sistemos brėžiniai, schemos ir planai, jos tvirtinimo transporto priemonėje įtaisai, pertvarų sistemos ir jos dalių reguliavimo sistemos bei jos fiksavimo įtaisai;
                     
                  
                        b)
                     
                     
                        pertvarų sistemos, jos tvirtinimo įtaisų, fiksavimo sistemų ir jos dalių bei fiksavimo įtaisų nuotraukos.
                     
                  
         
            (1)  Tipą patvirtinusios / patvirtintą tipą išplėtusios / tipo nepatvirtinusios / tipo patvirtinimą panaikinusios (žr. patvirtinimo nuostatas šioje taisyklėje) šalies skiriamasis numeris.
         
            (2)  Išbraukti, kas netaikoma.
      
   
   
      
         2 PRIEDAS
         PATVIRTINIMO ŽENKLŲ IŠDĖSTYMAS
         (žr. šios taisyklės 5.4 punktą)
         
            
         a ≥ 8 mm
         Pavaizduotas prie pertvarų pritvirtintas patvirtinimo ženklas rodo, kad konkretus pertvarų sistemos tipas, atsižvelgiant į tvirtumą, buvo patvirtintas Nyderlanduose (E4) pagal Taisyklę Nr. 126, jo patvirtinimo numeris – 002439. Pirmieji du patvirtinimo numerio skaitmenys rodo, ši taisyklė nėra iš dalies keičiama.
         
            Pastaba.
         Patvirtinimo numeris ir papildomas (-i) simbolis (-iai) tvirtinami prie apskritimo, virš raidės „E“, žemiau, į kairę arba į dešinę nuo jos. Patvirtinimo numerio skaitmenys turi būti toje pačioje E raidės pusėje ir nukreipti į tą pačią pusę. Kad nebūtų painiavos su kitais simboliais, turėtų būti vengiama patvirtinimo numeriuose vartoti romėniškus skaitmenis.
      
   
   
      
         3 priedas
         Įtaisų, skirtų apsaugoti keleivius nuo bagažo poslinkio, bandymų procedūra
         1.   BANDYMŲ BLOKAI
         Standūs blokai, kurių inercijos centras yra geometriniame centre.
         1 tipas
         
                     Matmenys
                  
                  
                     :
                  
                  
                     300 mm × 300 mm × 300 mm
                  
               Visi kraštai ir kampai suapvalinti 20 mm spinduliu.
         
                     Masė
                  
                  
                     :
                  
                  
                     18 kg
                  
               2 tipas
         
                     Matmenys
                  
                  
                     :
                  
                  
                     500 mm × 350 mm × 125 mm
                  
               Visi kraštai ir kampai suapvalinti 20 mm spinduliu.
         
                     Masė
                  
                  
                     :
                  
                  
                     10 kg
                  
               2.   PASIRUOŠIMAS BANDYMUI
         2.1.   Pertvarų sistema turi būti pritvirtinta prie standaus rėmo su gamintojo tiekiama tvirtinimo įranga. Standus rėmas turi apimti standžią horizontalią plokštumą E (žr. 4 priedą), kuri atitinka bendrą transporto priemonės bagažo skyriaus grindų lygį. Patvirtinimo paraiškoje tvirtinimo taškai turėtų atkartoti 3.2.2 punkte nurodytų numatomų tvirtinimo taškų transporto priemonėje geometriją, matuojant nuo atskaitos plokštumos E.
         Jeigu patvirtinimo siekiantis pareiškėjas rekomenduoja skirtingas įrengimo vietas, sutarus su technine tarnyba turi būti pasirinkta blogiausio atvejo padėtis.
         Visos tvirtinimo juostos, tarpinės konstrukcijos, techninė įranga ir kt. turėtų būti pritvirtintos pagal patvirtinimo siekiančio pareiškėjo nurodymus.
         2.2.   2.1 punkte aprašytos bandymo konfigūracijos faktinis grindų lygis turėtų pasiekti tokį lygį A, B, C ir D tvirtinimo taškų atžvilgiu, kad atitiktų faktinių transporto priemonės tvirtinimo taškų ir grindų, kurioms tenka apkrova pagal šios taisyklės 3.2.2 punkte nurodytą siūlomą įrengimo būdą, faktinio lygio santykį.
         2.3.   Du 1 tipo bandymų blokai uždedami ant standaus rėmo paviršiaus E.
         2.3.1.   Kad būtų nustatyta bandymų blokų padėtis išilgine kryptimi, jie pirmiau išdėstomi taip, kad jų priekinė pusė liestųsi su pertvarų sistema, o apatinė pusė remtųsi į standaus rėmo horizontalią plokštumą E. Tada jie perkeliami atgal lygiagrečiai su standaus rėmo išilgine vidurio plokštuma 200 mm horizontaliu atstumu. Tokioje padėtyje jie turi būti apsaugoti nuo bet kokio poslinkio atgal. Jeigu pagal nurodytą įrengimo transporto priemonėje būdą, aprašytą šios taisyklės 3.2.2 punkte, šių dviejų 1 tipo blokų nebūtų įmanoma paslinkti 200 mm atstumu, juos reikia paslinkti iki jų slinkimo ribos pagal nurodytą įrengimo transporto priemonėje būdą. Atstumas nuo standaus rėmo išilginės vidurio plokštumos iki kiekvieno bandymų bloko į vidų atsuktos pusės turi būti 25 mm, kad tarp abiejų blokų būtų 50 mm atstumas. Žr. šio priedo 2 priedėlį.
         2.3.2.   Bandymai su įtaisais, kuriuos siūloma įrengti transporto priemonėje, kaip aprašyta šios taisyklės 3.2.2 punkte, ir už kurių neįmanoma įrengti 1 tipo bandymų blokų, turi būti atliekami be šių bandymų blokų.
         2.3.3.   Standus rėmas pritvirtinamas prie paaukštintų nejudamų bandymo grindų su kroviniui krauti skirtu paviršiumi, ant kurio nustatomas 2 tipo bandymų bloko sunkio centras tarp sėdynės atlošo viršutinio krašto, esančio priešais pertvarų sistemą (neatsižvelgiant į galvos atramas) ir apatinio lubų apkalos krašto, esančio tiesiai virš šio taško (X-X; 3 priedo 2 priedėlis), kaip apibrėžta šios taisyklės 3.2.2 punkte. 2 tipo bandymų blokas padedamas ant paaukštintų bandymo grindų taip, kad jo didžiausias paviršius (500 mm × 350 mm) standaus rėmo išilginės ašies atžvilgiu būtų kroviniui skirto paviršiaus viduryje, o jo 500 mm × 125 mm paviršius būtų priekyje ir tiesiogiai liestųsi su pertvarų sistema. Bandymai su įrengtomis pertvarų sistemomis, už kurių neįmanoma įrengti 2 tipo bandymų blokų, turi būti atliekami be šių bandymų blokų. Žr. šio priedo 2 priedėlį.
         2.4.   Jeigu pertvarų sistemos tvirtinimo taškai yra pritvirtinti prie tarpinės konstrukcijos (pvz., sėdynės atlošo, šoninės apdailos ir kt.) numatytoje įrengimo vietoje, šios tarpinės sudedamosios dalys turėtų būti pritvirtintos prie standaus rėmo su gamintojo nurodytomis tvirtinimo detalėmis.
         2.5.   Jeigu pertvarų sistemoje, įrengtoje nurodytoje vietoje ant standaus bandymų rėmo, nėra konstrukcinių dalių, esančių 400 mm atstumu nuo standžios horizontalios plokštumos E (4 priedas), bandymą galima atlikti be 1 tipo bandymų blokų.
         2.6.   Jeigu transporto priemonės sudedamosios dalys, pvz., metaliniai kėbulo lakštai, sėdynės, vidinės panelės ir kt., paveiks pertvarų sistemų poslinkį į priekį, šios sudedamosios dalys gali būti pritvirtintos prie 2.1 punkte nurodyto standaus rėmo, bet gamintojo prašymu jos turėtų būti tvirtinamos toje padėtyje, kuri labiausiai atitinka jų įrengimo transporto priemonėje vietą pertvarų sistemos atžvilgiu, kaip nustatyta šios taisyklės 3.2.2 punkte. Išskyrus išilgine kryptimi reguliuojamas keleivių sėdynes, kurių atveju šios padėtys transporto priemonėje yra reguliuojamos (pvz., galinių sėdynių atlošai), jos turi būti išdėstytos taip, kad atitiktų savo nustatytą padėtį, kurioje būtų daromas mažiausias poveikis pertvarų sistemos poslinkiui į priekį.
         2.7.   Jeigu išilgine kryptimi reguliuojamų keleivių sėdynių sąranka apsaugo pertvarų sistemą nuo poslinkio į priekį, gamintojo prašymu šios sėdynės, jas pritvirtinus prie standaus rėmo, kaip nustatyta 2.1 punkte, turėtų būti išdėstytos 10 mm atstumu nuo jų tolimiausios galinės padėties, o sėdynės atlošo, jeigu jis reguliuojamas, nustatymas turėtų kuo labiau atitikti 25°. Galvos atramos, jei jos įrengtos, turi būti nustatytos į jų žemiausią padėtį.
         3.   BANDYMO ATLIKIMAS
         Bandymo rėmas ir jo tvirtinimo įtaisai, nurodyti 2.1, 2.2, 2.3.1, 2.3.3, 2.4, 2.6 ir 2.7 punktuose, turi būti patikimai pritvirtinti prie bandymo vežimėlio, kurio pradinis greitis mažinamas tol, kol vežimėlis nesustoja, užtikrinant, kad vežimėlio ir prie jo pritvirtinto rėmo greitis lėtėtų laikantis 3 priedo 1 priedėlyje grafiškai pavaizduoto intervalo ribų.
      
   
   
      
         1 PRIEDĖLIS
         VEŽIMĖLIO LĖTĖJIMO INTERVALAS KAIP LAIKO FUNKCIJA
         (Priekinis susidūrimas)
         
            
      
   
   
      
         2 PRIEDĖLIS
         1 TIPO IR 2 TIPO BANDYMŲ BLOKŲ PADĖTIS BANDYMO RĖMO ATŽVILGIU
         
            
      
   
   
      
         3 PRIEDĖLIS
         DIDŽIAUSIO PERTVARŲ SISTEMOS NUOKRYPIO PLOKŠTUMOS PADĖTIS
         
            
      
   
   
      
         4 PRIEDAS
         PERTVARŲ SISTEMŲ TVIRTUMO BANDYMUI SKIRTO APARATO PAVYZDYS